CELEX: 62013CB0598
Language: da
Date: 2015-04-22 00:00:00
Title: Sag C-598/13: Domstolens kendelse (Niende Afdeling) af 22. april 2015 (anmodning om præjudiciel afgørelse indgivet af Curtea de Apel Suceava –Rumænien) — Casa Judeţeană de Pensii Botoşani mod Polixeni Guletsou (Præjudiciel forelæggelse — artikel 99 i Domstolens procesreglement — identisk præjudicielt spørgsmål — social sikring af vandrende arbejdstagere — forordning (EØF) nr. 1408/71 — artikel 7, stk. 2, litra c) — anvendeligheden af overenskomsterne om social sikring mellem medlemsstater — tilbagevendt flygtning, der stammer fra en medlemsstat — ansættelsesperioder, der er tilbagelagt på en anden medlemsstats område — ansøgning om tildeling af en alderdomsydelse — afslag)

29.6.2015   
            
            
               DA
            
            
               Den Europæiske Unions Tidende
            
            
               C 213/10
            
         Domstolens kendelse (Niende Afdeling) af 22. april 2015 (anmodning om præjudiciel afgørelse indgivet af Curtea de Apel Suceava –Rumænien) — Casa Judeţeană de Pensii Botoşani mod Polixeni Guletsou
   (Sag C-598/13) (1)
   
   ((Præjudiciel forelæggelse - artikel 99 i Domstolens procesreglement - identisk præjudicielt spørgsmål - social sikring af vandrende arbejdstagere - forordning (EØF) nr. 1408/71 - artikel 7, stk. 2, litra c) - anvendeligheden af overenskomsterne om social sikring mellem medlemsstater - tilbagevendt flygtning, der stammer fra en medlemsstat - ansættelsesperioder, der er tilbagelagt på en anden medlemsstats område - ansøgning om tildeling af en alderdomsydelse - afslag))
   (2015/C 213/15)
   Processprog: rumænsk
   
      Den forelæggende ret
   
   Curtea de Apel Suceava
   
      Parter i hovedsagen
   
   
      Sagsøger: Casa Judeţeană de Pensii Botoşani
   
      Sagsøgt: Polixeni Guletsou
   
      Konklusion
   
   Artikel 7, stk. 2, litra c), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, som ændret og ajourført ved Rådets forordning (EF) nr. 118/97 af 2. december 1996, som ændret ved Europa-Parlamentets og Rådets forordning (EF) nr. 1992/2006 af 18. december 2006, skal fortolkes således, at en bilateral aftale om sociale sikringsydelser til statsborgere i en af signatarstaterne, som har haft status som politiske flygtninge på den anden signatarstats område, der er indgået på et tidspunkt, hvor den ene af de to signatarstater endnu ikke var tiltrådt Den Europæiske Union, og ikke er opført i bilag III til denne forordning, ikke finder anvendelse i en situation med politiske flygtninge, der er vendt tilbage til deres oprindelsesstat inden indgåelsen af den bilaterale aftale og ikrafttrædelsen af den nævnte forordning.
   
      (1)  EUT C 24 af 25.1.2014.